Obecné zastupiteľstvo v Šalove v súlade s ustanovením § 6 a § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a ustanoveniami § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo na tomto

 **Dodatku č. 2**

**k Všeobecne záväznému nariadeniu obce Šalov č. 5/2016 o miestnych daniach**

**a miestnom poplatku za komunálne odpady a drobné stavebné odpady.**

**Článok I**

**Týmto dodatkom č. 2 sa mení a dopĺňa VZN č. 5/2016 o miestnych daniach a miestnom poplatku za komunálne odpady a drobné stavebné odpady zo dňa 12.12.2016.**

**1.** Vypúšťa sa v § 9 znenie ods. (1) a nahradí sa takto:

(1) Obec Šalov ako správca dane určuje možnosť platenia dane presahujúcej 17 EUR u fyzickej osoby a 175 EUR u právnickej osoby za rok v štyroch rovnakých splátkach nasledovne:

 1.splátka do 15 dní odo dňa nadobudnutia právoplatnosti rozhodnutia,

 2.splátka do 30. júna,

 3.splátka do 30. septembra

 4.splátka do 30. novembra bežného roka, na ktorý sa daň vyrubuje.

Daňovník môže vyrubenú daň z nehnuteľnosti, ktorá bola rozhodnutím správcu dane určená v splátkach, zaplatiť aj naraz najneskôr v lehote splatnosti prvej splátky.

Vyrubenú daň z nehnuteľnosti do sumy 17 EUR u fyzickej osoby a 175 EUR u právnickej osoby je daňovník povinný uhradiť naraz do 15 dní odo dňa nadobudnutia právoplatnosti rozhodnutia bežného roka.

**2.** v§ 19 bod 3) vypúšťa sa pôvodný text a nahrádza sa takto:

(3) Poplatok je splatný:

- u poplatníkov podľa § 16 ods. 3 písm. a) tohto VZN v štyroch rovnakých splátkach, nasledovne : 1.splátka do 15 dní odo dňa nadobudnutia právoplatnosti rozhodnutia,

 2.splátka do 30. júna,

 3.splátka do 30. septembra

 4.splátka do 30. novembra bežného roka, na ktorý sa poplatok vyrubuje,

- pre poplatníkov podľa § 16 písm. b) a c) do 15 dní odo dňa nadobudnutia právoplatnosti rozhodnutia, ak správca dane v rozhodnutí neurčí splátky poplatku a inú lehotu splatnosti.

 Článok II.

Záverečné ustanovenie

1. Ostatné ustanovenia Všeobecne záväzného nariadenia obce Šalov č. 5/2016 o miestnych daniach a miestnom poplatku za komunálne odpady a drobné stavebné odpady ostávajú nezmenené a sú naďalej platné.
2. Zrušuje sa Dodatok č. 1 k VZN č. 5/2016 o miestnych daniach a miestnom poplatku za komunálne odpady a drobné stavebné odpady, ktorý bol schválený Obecným zastupiteľstvom dňa 16.12.2019.
3. Dodatok č. 2 k VZN č. 5/2016 o miestnych daniach a miestnom poplatku za komunálne odpady a drobné stavebné odpady bol schválený Obecným zastupiteľstvom dňa14.12.2022 Uznesením č. 16/2022
4. Dodatok č. 2 k VZN 5/2016 o miestnych daniach a miestnom poplatku za komunálne odpady a drobné stavebné odpady nadobúda účinnosť dňa 01.01.2023.

V Šalove, dňa 15.12.2022

 Mgr. Renáta Kassaiová

 starostka obce